Pitkos | November 2021
Ek wil sommer met die intrapslag aan al die boere wat saai 'n goeie plantseisoen toe wens! Aan die wat besig is, ek hoop alles verloop voorspoedig en aan dié wat nog moet plant sterkte.
Deur al die jare het TLU SA se beleidsinstellings naamlik die Kongres, Algemene Raad en Uitvoerende Komitee duidelik beleid bepaal wat deur die lede vasgelê word.
van my stem?
Die munisipale verkiesing is agter die rug en die stemgeregtigdes van Suid-Afrika het hulle wens uitgespreek. Met die aanloop tot die verkiesing reeds het mens verstom gestaan dat daar nog enigsins iemand is wat dit sal oorweeg om vir die regerende party te stem.
Gesprek met ander rolspelers
Deur die jare was dit nog altyd TLU SA se beleid om te skakel met ander rolspelers en ons standpunte aan hulle oor te dra.
Die geskiedenis se ontvouing beklemtoon op vele terreine trotse oomblikke waarop ons gewis trots kan wees.
Verstaan ons transformasie?
Ons sit vandag in Suid-Afrika met twee botsende beskouinge oor hoe die ekonomiese prosesse moet funksioneer.
Gaan plaaslike regering die dooie perd kan ry?
Brandstigting: Tydens 'n onlangse vergadering van die Nasionale Prioriteitskomitee vir Landelike Veiligheid is die kwessie van toenemende gevalle van brandstigting in landbou gebiede bespreek en was die volgende beklemtoon en versoek:
Aggressiewe uitlokking: By herhaling bly dit belangrik dat daar deeglik verslag gehou word van verwikkelinge en in hierdie verband is die volgende belangrik:
Die Omgewingsbestuurkomitee het onlangs met DWS in gesprek getree hoofsaaklik om die onderhandelinge wat in 2019 skipbreuk gely het, weer op koers te kry.
Die grootste vordering uit die vergadering is dat DWS ingestem het om die verjaringsklousule te ondersoek, 'n aspek waarby die departement in die verlede viervoet vasgesteek het.
Ons het in die Vrystaat positiewe kontak met Vodacom en by 'n paar lede seinversterkers ingesit om te help met dienslewering.
Met groot dankbaarheid kan ons noem dat daar in sommige gebiede in die Vrystaat, SAPS rapporteringgroepe gestig en reeds met reuse-sukses aangewend is. Op die groepe word verdagte voertuie, en gedrag asook foto's vanaf die plaas-kameras gedeel en 'n senior-offisier op die groep wil onmiddellik terugvoer ontvang van die stasiebevelvoerder oor die hantering van die saak. Die nodige wetlike vereistes en stappe word gedeel wat help dat sake voor die hof verskyn en nie uitgegooi word nie. Hierdie rapporteringgroepe word gestig saam met ander rolspelers naamlik: RPO, VL en Saai. Dit is ons doelwit om te help sodat soortgelyke groepe in elke distrik in Noordwes en die Vrystaat gevestig word.
Ons is baie dankbaar vir die goeie reën wat geval het in Noordwes- en Vrystaat Provinsies. Ons boere is besig om te plant en ons wil hulle alle sterkte toewens op 'n suksesvolle seisoen.
Graag wil ons ook klem lê dat boere veral in Noordwes moet dophou vir enige sprinkaan probleme en indien hulle opmerk onmiddellik die volgende departementele nommers te skakel: Mulalo Matodzi 0833267773, Vuyokazi Mpumlwana 0847608176, Ikalafeng Kgakatsi 0721989882 en Verdoorn 0824468946.
In die Oos-streek is boere byna 100% klaar geplant! Reën het ook op die regte tyd gekom. Groot dankbaarheid vir hoe voorspoedig sake verloop.
Veediefstal bly egter 'n baie groot kommer in albei streke. Syfers is besig om te styg en die getalle vee wat op een slag gesteel word, is uiters kommerwekkend.
Die meeste distrikte in die provinsie het goeie eerste reëns gekry. Toestande vir landbou lyk tans baie goed. Leë damme moet nog vol loop. Die aartappel-prys het gestabiliseer en ietwat gedaal. Ander produksie gebiede se oeste begin op die markte kom en lyk voorraad-vlakke op die markvloere goed. Tamatie-pryse het weer na 'n klein daling gestyg. Die produkte is van goeie gehalte.
Soos die Desember-vakansie nader kom is daar ook 'n toename in onwettige jag. Plaasveiligheid sal opnuut opgeskerp moet word. Daar is eersdaags 'n vergadering met die Provinsiale Kommissaris om maatreëls in te stel teen onwettige jag.
Sinopsis van Aan die Stuur – my leierskapsreis deur Brand Pretorius.
Baie boeke is reeds oor leierskap geskryf, maar slegs 'n paar is geskryf deur sakeleiers wat persoonlik die hoogte- en laagtepunte van die kuns en die wetenskap van leierskap ervaar het. Een so 'n boek is Aan die stuur – my leierskapsreis geskryf deur die gerespekteerde sakeleier en motorbedryfsveteraan, Brand Pretorius. Hy het 'n deurslaggewende rol gespeel in die vestiging van Toyota as markleier in die tagtigerjare en was in die tweede deel van sy loopbaan ook instrumenteel om 'n insolvente McCarthy-groep om te draai.
Hoewel die boek nie 'n outobiografie is nie, bevat dit wel 'n oorsig van sy kinderjare sowel as 'n weergawe van sy loopbaan, wat oor 38 jaar gestrek het.